text: ১৬ অক্টোবর ২০২১, ২১:৩৯, আপডেট: ১৬ অক্টোবর ২০২১, ২১:৪৩
  সাফ চ্যাম্পিয়নশিপে ভারত ও নেপাল মুখোমুখি - ছবি : সংগৃহীত
  সাফ ফাইনাল ম্যাচে ভারত ও নেপালের ডাগ আউটে নিষিদ্ধ হয়েছেন দু'দলের হেড কোচ। উপমহাদেশের ফুটবল ইতিহাসে এমন ঘটনা আগে ঘটেছিল কিনা তা কেউ জানে না। কিন্তু, এমন ঘটনার পরেও ভারত ও নেপালের ম্যাচ নিয়ে উৎসাহের কমতি নেই দু'দলের সমর্থকদের। শনিবার দক্ষিণ এশিয়ার সর্বোচ্চ ফুটবল আসর সাফ চ্যাম্পিয়নশিপের ফাইনাল ম্যাচ অনুষ্ঠিত হচ্ছে।
  এর আগে মালে ন্যাশনাল স্টেডিয়ামে অনুষ্ঠিত ১৩ তম সাফের ফাইনালে মাঠে প্রবেশেরই অনুমতি পাননি ভারতের ক্রোয়েশিয়ান কোচ ইগর স্টিমাস ও নেপালের কুয়েতি কোচ আবদুল্লাহ আল মুতাইরি।
  ডাগ আউটে ভারত ও নেপালের হেড কোচ নিষিদ্ধর কারণ হলো কার্ড সমস্যা। লিগ ম্যাচে দু'হলুদকার্ডের দেখা পান নেপালের কোচ। ফলে ফাইনালে নিষিদ্ধ তিনি। আর ভারতের কোচকে লাল কার্ড দেখানো হয় মালদ্বীপের বিপক্ষে লিগের শেষ ম্যাচে। তাই দর্শকের গ্যালারিতে বসতে হয় তাকে। ম্যাচ পূর্ববর্তী সংবাদ সম্মেলনেও ছিলেন না তিনি।